ᱭᱮᱢᱮᱱ

ᱭᱮᱢᱮᱱ (ᱟᱨᱚᱵᱤᱠ: اليَمَن ᱟᱞ-ᱭᱮᱢᱮᱱ ) ᱫᱚ ᱵᱟᱹᱨᱛᱤ ᱠᱟᱛᱮ ᱭᱮᱢᱮᱱ ᱫᱤᱥᱣᱟᱹ ᱫᱤᱥᱚᱢ (ᱟᱨᱚᱵᱤᱠ: الجمهورية اليمنية ᱟᱞ-ᱡᱟᱢᱦᱩᱨᱤᱭᱟ ᱟᱞ-ᱭᱮᱢᱮᱱ) ᱢᱮᱱᱛᱮ ᱦᱚᱸ ᱠᱚ ᱵᱟᱰᱟᱭᱮᱫᱼᱟ ᱾ ᱡᱟᱦᱟᱸ ᱫᱚ ᱠᱚᱧᱮ ᱯᱟᱪᱮ ᱥᱮᱦᱮᱫ ᱨᱮᱱᱟᱜ ᱢᱤᱫ ᱫᱤᱥᱚᱢ ᱠᱟᱱᱟ ᱾ ᱱᱚᱸᱰᱮ ᱒᱐ ᱢᱤᱞᱤᱭᱚᱱ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱱᱚᱶᱟ ᱨᱮᱱᱟᱜ ᱥᱤᱢᱟᱹ ᱨᱮ ᱥᱟᱣᱫᱤ ᱟᱨᱚᱵᱽ, ᱯᱟᱪᱷᱮ ᱥᱦᱮᱫ ᱨᱮ ᱟᱨᱟᱝ ᱥᱟᱹᱢᱩᱸᱫ, ᱠᱚᱧᱮ ᱨᱮ ᱟᱨᱚᱵᱽ ᱥᱟᱹᱢᱩᱸᱫᱽ ᱟᱨ ᱥᱟᱢᱟᱝ ᱨᱮ ᱳᱢᱟᱱ ᱫᱤᱥᱚᱢ ᱢᱮᱱᱟᱜᱼᱟ ᱾ ᱭᱮᱢᱮᱱ ᱨᱮᱱᱟᱜ ᱚᱴᱱᱚ ᱨᱮ ᱟᱭᱢᱟ ᱜᱚᱴᱟᱝ ᱫᱷᱤᱯᱩ ᱦᱚᱸ ᱥᱮᱞᱮᱫ ᱢᱮᱱᱟᱜᱼᱟ, ᱚᱱᱟ ᱢᱩᱸᱫᱽ ᱠᱷᱚᱱ ᱥᱚᱠᱚᱣᱛᱨᱟ ᱰᱦᱤᱯ ᱫᱚ ᱡᱚᱛᱚ ᱠᱷᱚᱱ ᱢᱟᱨᱟᱝᱟ ᱾ ᱩᱯᱨᱩᱢ ᱭᱮᱢᱮᱱ ᱫᱚ ᱟᱨᱚᱵᱽ ᱯᱨᱟᱭᱚᱫᱤᱯ ᱨᱮᱱᱟᱜ ᱠᱚᱧᱮ-ᱯᱟᱪᱮ ᱠᱬ ᱨᱮ ᱢᱮᱱᱟᱜ ᱢᱤᱫ ᱟᱹᱯᱱᱟᱹᱛ ᱫᱤᱥᱚᱢ ᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱫᱚ ᱯᱮᱭᱟ ᱜᱮ ᱥᱤᱢᱟᱹ ᱫᱚ ᱢᱮᱱᱟᱜᱼᱟ, ᱢᱮᱱᱫᱚ ᱥᱟᱢᱟᱝ ᱥᱮᱦᱮᱫ ᱫᱚ ᱴᱷᱟᱹᱣᱠᱟᱹ ᱵᱟᱹᱱᱩᱜᱼᱟ ᱾ ᱯᱟᱪᱮ ᱥᱮᱦᱮᱫ ᱨᱮ ᱓᱐᱐ ᱢᱟᱭᱤᱞ ᱡᱤᱞᱤᱧ ᱨᱮ ᱢᱮᱱᱟᱜᱼᱟ ᱟᱨᱟᱜ ᱥᱟᱹᱢᱩᱸᱫᱽ ᱟᱴᱮᱫ ᱟᱠᱟᱱᱟ ᱾ ᱱᱚᱶᱟ ᱫᱚ ᱢᱤᱫ ᱵᱩᱨᱩ ᱫᱤᱥᱚᱢ ᱠᱟᱱᱟ ᱠ᱾ ᱱᱚᱶᱟ ᱨᱮᱱᱟᱜ ᱮᱛᱚᱢ-ᱥᱟᱢᱟᱝ ᱨᱮ ᱨᱩᱵ-ᱮᱞ-ᱠᱷᱟᱞᱤ ᱜᱤᱴᱤᱞ ᱚᱛ ᱢᱮᱱᱟᱜᱼᱟ ᱾ ᱱᱚᱸᱰᱮ ᱡᱟᱱᱩᱣᱟᱨᱤ ᱪᱟᱸᱫᱚ ᱨᱮ ᱞᱚᱞᱚᱥᱚᱝ ᱫᱚ ᱑᱔ ᱰᱤᱜᱽᱨᱤ ᱥᱮᱞᱥᱤᱭᱚᱭ ᱟᱨ ᱥᱤᱛᱩᱝ ᱫᱤᱱ ᱢᱮᱱ ᱫᱚ ᱡᱩᱱ ᱪᱟᱸᱫᱚ ᱨᱮᱣ ᱫᱚ ᱒᱒ ᱰᱤᱜᱽᱨᱤ ᱥᱮᱞᱥᱤᱭᱚᱥ ᱛᱟᱦᱮᱸᱱᱟ ᱾ ᱫᱤᱥᱚᱢ ᱨᱮᱱᱟᱜ ᱩᱥᱩᱞ ᱯᱟᱴᱷᱟ ᱥᱮᱫ ᱫᱚ ᱥᱮᱨᱢᱟ ᱡᱟᱠ ᱨᱮ ᱒᱓ ᱤᱸᱪ ᱡᱟᱹᱲᱤ ᱦᱩᱭᱩᱜᱼᱟ ᱾ ᱱᱚᱸᱰᱮ ᱟᱹᱰᱤ ᱵᱟᱹᱲᱛᱤ ᱚᱠᱛᱚ ᱨᱮ ᱫᱷᱩᱲᱤ ᱩᱰᱟᱹᱣ ᱵᱟᱲᱟ ᱨᱮᱱᱟᱜ ᱧᱮᱞᱚᱜᱼᱟ ᱾ ᱭᱮᱢᱮᱱ ᱨᱮ ᱦᱩᱞᱥᱟᱹᱭ ᱑᱙᱖᱒ ᱥᱟᱞᱮ ᱨᱮ ᱭᱮᱢᱮᱱ ᱨᱤᱱᱤᱡ ᱥᱩᱞᱛᱟᱱ ᱮ ᱜᱚᱡ ᱮᱱ ᱛᱟᱭᱚᱢ ᱒᱖ ᱥᱮᱯᱴᱮᱢᱵᱚᱨ ᱑᱙᱖᱒ ᱥᱟᱞᱮ ᱨᱮ ᱭᱮᱢᱮᱱ ᱨᱮ ᱦᱩᱞᱥᱟᱹᱭ ᱦᱩᱭ ᱞᱮᱱᱟ ᱾ ᱭᱮᱢᱮᱱ ᱨᱮ ᱦᱩᱞᱥᱟᱹᱭ ᱥᱚᱨᱠᱟᱨ ᱫᱚ ᱨᱩᱥ ᱵᱟᱝᱢᱟ ᱤᱡᱤᱯᱴ ᱫᱤᱥᱟᱹᱢ ᱠᱚᱣᱟᱜ ᱜᱚᱲᱚ ᱛᱮ ᱟᱹᱯᱱᱟᱹᱛ ᱨᱮᱱᱟᱜ ᱛᱷᱟᱯᱚᱱ ᱞᱮᱱ ᱛᱟᱦᱮᱸᱫ ᱾ ᱢᱮᱱᱠᱷᱟᱱ ᱥᱟᱦᱡᱟᱫᱽ ᱦᱟᱥᱟᱱ ᱫᱚ ᱥᱟᱣᱫᱤ ᱟᱨᱚᱵᱽ ᱨᱮᱱᱟᱜ ᱡᱮᱫᱽᱫᱷᱟ ᱴᱚᱴᱷᱟ ᱢᱩᱪᱟᱹᱫ ᱨᱮ ᱟᱨᱢᱤᱫ ᱥᱚᱨᱠᱟᱨ ᱮ ᱵᱮᱨᱮᱫ ᱠᱮᱫᱼᱟ ᱾ ᱚᱱᱟ ᱛᱟᱭᱚᱢ ᱠᱷᱟᱱ ᱜᱮ ᱵᱟᱱᱟᱨ ᱥᱚᱨᱠᱟᱨ ᱛᱟᱞᱟᱨᱮ ᱞᱟᱹᱲᱦᱟᱹᱭ ᱮᱦᱚᱵ ᱮᱱᱟ, ᱥᱟᱣᱫᱤ ᱟᱨᱚᱵᱽ ᱟᱨ ᱡᱚᱨᱰᱟᱱ ᱦᱚᱸ ᱱᱚᱶᱟ ᱦᱩᱞᱥᱟᱹᱭ ᱨᱮ ᱠᱤᱱ ᱥᱮᱞᱮᱰ ᱮᱱᱟ ᱾ ᱫᱤᱱ ᱫᱤᱱᱛᱮ ᱱᱚᱶᱟ ᱞᱟᱹᱲᱦᱟᱹᱭ ᱵᱟᱹᱲᱛᱤ ᱤᱫᱤᱭᱮᱱᱟ, ᱚᱱᱟ ᱛᱟᱭᱚᱢ ᱢᱟᱨᱪ ᱑᱙᱖᱓ ᱥᱟᱞᱮ ᱨᱮ ᱜᱟᱶᱛᱟ ᱫᱚ ᱰᱨᱹ ᱨᱟᱞᱯᱷ ᱵᱚᱸᱪ ᱭᱮᱢᱮᱱ ᱨᱮ ᱫᱚᱲᱦᱟ ᱛᱮ ᱥᱩᱠ ᱥᱟᱹᱱᱛᱤ ᱟᱹᱜᱩᱭ ᱞᱟᱹᱜᱤᱫ ᱮ ᱵᱷᱮᱡᱟ ᱠᱮᱫᱮᱭᱟ ᱾ ᱵᱟᱱᱟᱨ ᱯᱟᱦᱴᱟ ᱛᱟᱞᱟᱨᱮ ᱵᱩᱜᱤ ᱵᱟᱹᱲᱤᱡ ᱜᱟᱯᱟᱞᱢᱟᱨᱟᱣ ᱠᱟᱛᱮ ᱡᱷᱮᱸᱜᱟ ᱥᱚᱞᱦᱮ ᱨᱮᱱᱟᱜ ᱮ ᱵᱩᱡᱷᱟᱹᱣᱟᱫ ᱠᱚᱣᱟ ᱾ ᱢᱩᱪᱟᱹᱫ ᱨᱮ ᱜᱟᱶᱛᱟ ᱫᱤᱥᱚᱢ ᱭᱮᱢᱮᱱ ᱨᱮᱱᱟᱜ ᱥᱩᱠ ᱥᱟᱹᱱᱛᱤ ᱦᱮᱡ ᱨᱩᱣᱟᱹᱲ ᱞᱮᱱ ᱛᱟᱦᱮᱸᱫ ᱾ ᱥᱟᱹᱠᱷᱭᱟᱹᱛ ᱵᱟᱨᱦᱮ ᱡᱚᱱᱚᱲ Yemen Government Official web site Archived ᱒᱐᱒᱐-᱑᱒-᱑᱓ at the Wayback Machine. Yemen Government official portal Yemen profile from the BBC News Wikimedia Atlas of Yemen